Ndihma për katastrofën e uraganit Sandy
Banorët në lagjen Red Hook të Nju Jorkut presin të dëshpëruar ndihmën qeveritare
Dhoma e re e Përfaqësuesve miratoi një projektligj prej 9 miliardë dollarë ndihmash për viktimat e uraganit Sandy përgjatë bregut lindor të Shteteve të Bashkuara. Këtë projektligj i cili tani pret firmën e presidentit Barack Obama, e miratoi gjithashtu Senati. Në fillim të vitit të ri, njerëzit dhe figura politike nga zonat e prekura nga Sandy shprehën zemërim që ndihma federale u zvarrit për t’u miratuar, më shumë se dy muaj që kur ata humbën shtëpitë, punën dhe bizneset për shkak të stuhisë. Kur udhëheqësit republikanë në Kongres e lanë ligjin për ndihmat e katastrofës Sandy të mos votohej më 1 janar, ligjvënësit e zonës së Nju Jorkut u zemëruan. Guvernatori i Nju Xhersit Chris Christie: Në lagjen Red Hook të prekur nga stuhia, njerëzit po përpiqen të zgjidhin problemet, thonë banorët si Denise Carbonell, biznesi i të cilës pati dëme me vlerën e 75 mijë dollarëve. Ndërsa Carbonell ngron shtëpinë e saj me dru zjarri, disa banorë apartamentesh si Ebony Fergerson, nuk e kanë këtë mundësi. Ajo thotë se nuk e di në se është faji i Kongresit për mungesën e ndihmës – ajo thjesht shpreson që ndihma të vijë shpejt. Skulptori Antonio Bilotta, studioja e të cilit është pranë Lumit East, humbi një pjesë të mirë të punëve dhe veglave të tij. Ai shpreson për ndihmë, por thotë se Kongresi duhet të kujdeset për të tjerët më parë. Në Fort Defiance, një restorant në zonë, pronarit John Frizell iu desh të bënte shumë restaurime. Ai thotë se nuk e kupton përse Kongresi nuk veproi më shpejt për ndihmën. Frizell thotë se ai, si shumë biznese të tjera në Red Hook, kanë nevojë për ndihmë për të paguar kontraktorët që e ndihmuan të rindërtojë restorantin. Derisa të arrijë ndihma, thotë ai, njerëzit në Red Hook nuk kanë zgjidhje tjetër, por të mbështeten tek njeri tjetri për të mbijetuar.